b'\n_START_ARTICLE_\nPaavo Komi\n_START_PARAGRAPH_\nPaavo Vilho Komi (2. joulukuuta 1939 Kauhajoki \xe2\x80\x93 10. lokakuuta 2018 Uurainen) oli suomalainen fysiologi. H\xc3\xa4n oli vuosina 1980\xe2\x80\x931990 Jyv\xc3\xa4skyl\xc3\xa4n yliopiston liikuntafysiologian professori ja vuosina 1990\xe2\x80\x932005 biomekaniikan professori. H\xc3\xa4nen tutkimusalaansa olivat liikuntafysiologia, -biologia ja biomekaniikka. Komilla oli keskeinen asema Jyv\xc3\xa4skyl\xc3\xa4n yliopiston liikuntabiologisen tutkimuksen kehitt\xc3\xa4misess\xc3\xa4 kansainv\xc3\xa4liseksi huippuyksik\xc3\xb6ksi. Siihen liittyi esimerkiksi tietokoneen ja voimalevyanturin hankkiminen. Komi osallistui my\xc3\xb6s huippu-urheilun kehitt\xc3\xa4miseen muun muassa tutkimalla m\xc3\xa4kihypyn biomekaniikkaa._NEWLINE_Komi johti ICSSPE-liikuntatutkimusj\xc3\xa4rjest\xc3\xb6\xc3\xa4 vuosina 1991\xe2\x80\x931996. H\xc3\xa4n oli Kansainv\xc3\xa4lisen olympiakomitean l\xc3\xa4\xc3\xa4ketieteellisen komission j\xc3\xa4sen vuosina 1983\xe2\x80\x932003 sek\xc3\xa4 KOK:n Sport for all -komission j\xc3\xa4sen vuodesta 2000. H\xc3\xa4n julkaisi noin 450 tieteellist\xc3\xa4 kirjoitusta fysiologian, liikuntafysiologian, biomekaniikan ja urheilul\xc3\xa4\xc3\xa4ketieteen alalta. Komi promovoitiin yhteens\xc3\xa4 seitsem\xc3\xa4n yliopiston kunniatohtoriksi._NEWLINE_Komin urasta on julkaistu Arto Terosen ja Jouko Vuolteen kirjoittama el\xc3\xa4m\xc3\xa4kerta Suoralta ei voi oikaista vuonna 2014.'